มีเพศสัมพันธ์ตอนมีประจำเดือน แล้วซื้อยาคุมฉุกเฉินกินไป ไม่เกิน 12 ชม วันที่กินยังมีประจำเดือน พอเช้าก้ไม่มีประจำเดือนอีกเลย จะท้องไหมค่ะ แบบนี้ หรือต้องรอให้มีประจำเดือนอีกรอบไหมค่ะ
สวัสดีค่ะ ยาคุมฉุกเฉินนั้นประกอบไปด้วยฮอร์โมนเพศหญิงในขนาดสูงมาก ทำให้สภาพมดลูกไม่เหมาะกับการฝังตัวของตัวอ่อน โดนการทานยาคุมฉุกเฉินนั้นควรรีบทานภายใน 72 ชม. หลังจากมีเพศสัมพันธ์ จะได้ผลการป้องกันที่ดีมากถึง 80-90%แต่อย่างไรก็ตามเป็นยาที่มีผลข้างเคียงได้ ทำให้ประจำเดือนมาคลาดเคลื่อน เลือดออกผิดปกติทางช่องคลอดตามมาได้ และการรับประทานฮอร์โมนเพศเข้าในขนาดสูงทีเดียว จะส่งผลต่อรอบเดือน อาจทำให้เลือดหยุดไหลไปชั่วคราวได้เช่นกันหรืออาจเป็นรอบเดือนที่กำลังจะหมดอยู่แล้วก็ได้ค่ะแนะนำสังเกตประจำเดือนในรอบถัดไปอีกครั้ง ซึ่งควรจะมาไม่เกิน 35 วันจากครั้งก่อน หากมาเกินจากนี้ หรืออยากตรวจการตั้งครรภ์ให้สบายใจก่อน ชุดตรวจการตั้งครรภ์ให้ผลบวกได้ตั้งแต่ 10-14 วันหลังปฏิสนธิค่ะ